Държавен вестник, бр. 63, 2020 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  63
за управление на ресурсите за отбрана, приет 
от Министерството на отбраната.
(2) Университетът участва в процеса на 
планиране, програмиране и бюджетиране чрез 
разработване на програмни меморандуми в 
дългосрочен и средносрочен период.
Чл. 151. (1) Университетът съставя, изпъл-
нява, приключва и отчита бюджет.
(2) Бюджетът за съответната година се 
формира от:
1. трансфер от бюджета на Министерството 
на отбраната;
2. трансфер от други програми от програм-
ната структура на бюджета на Министерство-
то на отбраната за допълнително поставени 
задачи на университета;
3. финансова помощ от общините;
4. дарения, завещания, наследства, спон-
сорство;
5. собствени приходи/приходи съгласно 
чл. 90, ал. 3, т. 4 и 5 от ЗВО;
6. преходен остатък от предходната година 
съгласно действащото законодателство.
Чл. 152. Университетът разработва само­
стоятелна счетоводна политика, съобразена 
със счетоводната политика на Министерството 
на отбраната, която се приема от Академич-
ния съвет и се утвърждава от началника на 
университета.
Чл. 153. Финансовото управление и контрол 
на разходите по бюджета на университета се 
осъществяват в съответствие със Закона за 
финансовото управление и контрол в публич-
ния сектор, както и изградената система за 
финансово управление и контрол, която се 
приема от Академичния съвет.
Чл. 154. Разпределението на бюджета и 
отчетите за изпълнението на бюджета на уни-
верситета се приемат от Академичния съвет.
Г л а в а  ч е т и р и н а д е с е т а
СИМВОЛИ, ПОЧЕТНИ ЗВАНИЯ, ПРАЗ-
НИЦИ И РИТУАЛИ
Чл. 155. (1) Символи на университета са 
бойното знаме и знакът на университета.
(2) Формата на знамето на университета, 
редът за неговото връчване и използване се 
определят от министъра на отбраната.
(3) Знакът на университета се разработва 
съобразно историята и традициите на Българ-
ската армия и военното образование. Неговият 
статут се приема от Академичния съвет.
Чл. 156. (1) Почетните звания в универ-
ситета са:
1. доктор хонорис кауза;
2. почетен професор.
(2) Почетните звания по ал. 1 се регламен-
тират със статут, приет от Академичния съвет.
(3) На удостоените лица с почетни звания 
по ал. 1 се връчват специални знаци.
Чл. 157. Военнослужещите, цивилните слу-
жители и обучаемите от университета имат 
право да носят специални отличителни знаци, 
чийто статут се приема от Академичния съвет.
Чл. 158. (1) Всички успешно завършили 
обучението си в университета имат право да 
носят специален нагръден знак, чийто статут 
се приема от Академичния съвет.
(2) На завършилите обучението си с отличие 
се връчват грамоти, чийто статут се приема 
от Академичния съвет.
Чл. 159. С решения на Академичния съвет 
се приемат статути за връчване и на други 
почетни отличия и награди.
Чл. 160. Празниците на университета са:
1. 26 ноември – официален институциона-
лен празник, обявен с решение на Народното 
събрание;
2. 18 юли – патронен празник;
3. други празници извън тези по т. 1 и 2.
Чл. 161. В университета се провеждат раз-
лични ритуали, свързани със:
1. тържествена военна клетва;
2. официално откриване на академичната 
година;
3. тържествен акт при завършване на 
обучението;
4. тържества по повод годишнини на видни 
личности и събития с национално и регио-
нално значение;
5. постъпване на служба (работа) в уни-
верситета, повишаване в звание или длъж-
ност, награждаване, придобиване на научни 
степени и освобождаване от служба (работа) 
на военнослужещите и цивилните служители;
6. приемане, обучение и завършване на 
различните категории обучаеми;
7. други важни събития от историята и 
настоящето на университета.
Чл. 162. Ритуалите се организират и про-
веждат при условия и по ред, определени в 
Устава за войсковата служба на въоръжените 
сили на Република България и заповедите на 
началника на университета.
Чл. 163. Университетът поддържа военно-
историческа сбирка, чиито статут и дейност 
се уреждат в съответния правилник.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Правилникът се издава на основание 
чл. 95, ал. 1 от Закона за отбраната и въоръ-
жените сили на Република България.
§ 2. В срок от една година след влизането 
в сила на този правилник другите правил-
ници на университета, приети на основание 
чл. 37 от Закона за висшето образование, се 
привеждат в съответствие с него.
§ 3. До приемане на правилниците по § 2 се 
прилагат действащите правилници, доколкото 
не противоречат на този правилник.